Unionin yleisen tuomioistuimen tuomio (viides jaosto) 30.4.2015 – Polynt ja Sitre vastaan ECHA

(asia T‑134/13)

”REACH — Tiettyjen hengitysteitä herkistävien aineiden tunnistaminen erityistä huolta aiheuttaviksi aineiksi — Vastaavalla tavalla huolta aiheuttavat aineet — Kumoamiskanne — Yksityistä suoraan koskeva päätös — Tutkittavaksi ottaminen — Puolustautumisoikeudet — Oikeasuhteisuus”

1. Kumoamiskanne — Luonnolliset henkilöt tai oikeushenkilöt — Suoraan ja erikseen luonnollisia henkilöitä tai oikeushenkilöitä koskevat toimet — Yksityistä suoraan koskeva toimi — Arviointiperusteet — Euroopan kemikaaliviraston (ECHA) päätös aineen määrittelemisestä erityistä huolta aiheuttavaksi aineeksi — Aineen toimittajien nostama kanne — Tutkittavaksi ottaminen (SEUT 263 artiklan neljäs kohta; Euroopan parlamentin ja neuvoston asetuksen N:o 1907/2006 31 artiklan 9 kohta ja 59 artikla) (ks. 27 ja 36–38 kohta)

2. Kumoamiskanne — Tutkittavaksi ottamisen edellytykset — Luonnolliset henkilöt tai oikeushenkilöt — Useiden kantajien samasta päätöksestä nostama kanne — Yhden niistä asiavaltuus — Kanteen tutkittavaksi ottaminen kokonaisuudessaan (SEUT 263 artiklan neljäs kohta) (ks. 39 kohta)

3. Kumoamiskanne — Luonnolliset henkilöt tai oikeushenkilöt — SEUT 263 artiklan neljännessä kohdassa tarkoitettu sääntelytoimen käsite — Kaikki yleisesti sovellettavat toimet lukuun ottamatta lainsäätämisjärjestyksessä hyväksyttyjä toimia — Kuuluminen Euroopan kemikaaliviraston (ECHA) päätöksen aineen määrittelemisestä erityistä huolta aiheuttavaksi aineeksi soveltamisalaan — Toimi, joka ei sisällä perussopimuksen mainitussa määräyksessä tarkoitettuja täytäntöönpanotoimia (SEUT 263 artiklan neljäs kohta; Euroopan parlamentin ja neuvoston asetuksen N:o 1907/2006 57 artiklan f alakohta ja 59 artikla) (ks. 40 kohta)

4. Jäsenvaltioiden lainsäädännön lähentäminen — Kemikaalien rekisteröinti, arviointi ja lupamenettely — REACH-asetus — Erityistä huolta aiheuttavat aineet — Luettelo asetuksen 57 artiklan f alakohdassa luetelluista aineista ei ole luonteeltaan tyhjentävä (Euroopan parlamentin ja neuvoston asetuksen N:o 1907/2006 johdanto-osan 16 perustelukappale ja 57 artiklan f alakohta ja 59 artikla) (ks. 44–46 kohta)

5. Jäsenvaltioiden lainsäädännön lähentäminen — Kemikaalien rekisteröinti, arviointi ja lupamenettely — REACH-asetus — Erityistä huolta aiheuttavat aineet — Tunnistamismenettely — Unionin viranomaisten harkintavallan ulottuvuus — Tuomioistuinvalvonta — Rajat — Ilmeinen virhe, harkintavallan väärinkäyttö tai harkintavallan rajojen ilmeinen ylittäminen (Euroopan parlamentin ja neuvoston asetuksen N:o 1907/2006 57 ja 59 artikla) (ks. 52, 53 ja 105 kohta)

6. Jäsenvaltioiden lainsäädännön lähentäminen — Kemikaalien rekisteröinti, arviointi ja lupamenettely — REACH-asetus — Erityistä huolta aiheuttavat aineet — Tunnistamismenettely — Mahdollisuus rajoittaa aineen negatiivisia vaikutuksia hallintatoimenpiteillä — Seikka, joka ei estä aineen toteamista erityistä huolta aiheuttavaksi aineeksi — Euroopan kemikaalivirastolla (ECHA) ei ole velvollisuutta ottaa huomioon riskien arviointia direktiivin 67/548 luokkaan 1 kuuluvan aineen osalta (Euroopan parlamentin ja neuvoston asetuksen N:o 1907/2006 57 artiklan a–f alakohta, 58 artiklan 2 kohta, 59 artiklan 4 kohta ja 60 artiklan 2 kohta ja liite XIV; neuvoston direktiivi 67/548) (ks. 61, 68–71 ja 81 kohta)

7. Jäsenvaltioiden lainsäädännön lähentäminen — Kemikaalien rekisteröinti, arviointi ja lupamenettely — REACH-asetus — Erityistä huolta aiheuttavat aineet — Tunnistamismenettely — Hitaasti hajoavat, biokertyvät ja myrkylliset aineet tai erittäin hitaasti hajoavat ja erittäin voimakkaasti biokertyvät aineet — Velvoitteet toimittaa tietoa korvaavista aineista — Ulottuvuus — Tällaisten tietojen mahdollinen vaikutus päätökseen, jossa todetaan aine erityistä huolta aiheuttavaksi aineeksi — Rajat (Euroopan parlamentin ja neuvoston asetuksen N:o 1907/2006 59 artikla) (ks. 88 kohta)

8. Jäsenvaltioiden lainsäädännön lähentäminen — Kemikaalien rekisteröinti, arviointi ja lupamenettely — REACH-asetus — Erityistä huolta aiheuttavat aineet — Tunnistamismenettely — Aineen huolen aiheuttamisen tason määrittely — Tutkiminen tapaus tapaukselta, kun asetuksessa ei ole vahvistettu objektiivisia kriteereitä — Puolustautumisoikeuksia ei ole loukattu (Euroopan parlamentin ja neuvoston asetuksen N:o 1907/2006 johdanto-osan 16 perustelukappale ja 57 artiklan a–f alakohta ja 59 artikla; erityistä huolta aiheuttavien aineiden tunnistamisoppaan 3.3.3.2 kohta) (ks. 95–98 kohta)

9. Jäsenvaltioiden lainsäädännön lähentäminen — Kemikaalien rekisteröinti, arviointi ja lupamenettely — REACH-asetus — Erityistä huolta aiheuttavat aineet — Tunnistamismenettely — Erillinen ja itsenäinen luonne arviointimenettelyyn nähden (Euroopan parlamentin ja neuvoston asetuksen N:o 1907/2006 johdanto-osan 19–21 ja 69 perustelukappale ja 14, 44–48 ja 59 artikla) (ks. 101 ja 114 kohta)

10. Jäsenvaltioiden lainsäädännön lähentäminen — Kemikaalien rekisteröinti, arviointi ja lupamenettely — REACH-asetus — Erityistä huolta aiheuttavat aineet — Tunnistamismenettely — Euroopan kemikaaliviraston (ECHA) päätös, jossa todetaan sykloheksaani-1,2-dikarboksyylianhydridi erityistä huolta aiheuttavaksi aineeksi — Suhteellisuusperiaatetta ei ole loukattu (Euroopan parlamentin ja neuvoston asetuksen N:o 1907/2006 johdanto-osan 16 perustelukappale ja 14 artiklan 6 kohta, 44–48 ja 55 artikla, 58 artiklan 5 kohta, 59 ja 69 artikla ja liite XVII) (ks. 107, 108, 116 ja 118–120 kohta)

11. Jäsenvaltioiden lainsäädännön lähentäminen — Kemikaalien rekisteröinti, arviointi ja lupamenettely — REACH-asetus — Erityistä huolta aiheuttavat aineet — Tunnistamismenettely — Jäsenvaltioiden komitean yksimielinen sopimus — Yhden jäsenvaltion pidättyminen ei vaikuta päätökseen, jonka läsnäolevat jäsenvaltiot ovat tehneet yksimielisesti (SEUT 238 artiklan 4 kohta; Euroopan parlamentin ja neuvoston asetuksen N:o 1907/2006 59 artiklan 8 kohta; Euroopan kemikaaliviraston (ECHA) jäsenvaltioiden komitean työjärjestyksen 19 artiklan 1 kohta) (ks. 126 kohta)

Aihe

Vaatimus kumota osittain 18.12.2012 tehty ECHA:n päätös ED/169/2012, joka koskee erityistä huolta aiheuttavien aineiden sisällyttämistä ehdolla olevien aineiden luetteloon kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annetun Euroopan parlamentin ja neuvoston asetuksen (EY) N:o 1907/2006 (EUVL L 396, s. 1) 59 artiklan nojalla, siltä osin kuin se koskee sykloheksaani-1,2-dikarboksyylianhydridiä (EY nro 201-604-9), cis-sykloheksaani-1,2-dikarboksyylianhydridiä (EY nro 236-086-3) ja trans-sykloheksaani-1,2-dikarboksyylianhydridiä (EY nro 238-009-9)

Ratkaisu

1) Kanne hylätään.

2) Polynt SpA ja Sitre Srl vastaavat omista oikeudenkäyntikuluistaan, ja ne velvoitetaan korvaamaan Euroopan kemikaaliviraston (ECHA) oikeudenkäyntikulut.